CELEX: 62009TO0176
Language: hu
Date: 2011-05-24 00:00:00
Title: A Törvényszék (hetedik tanács) 2011. május 24-i végzése. # Government of Gibraltar kontra Európai Bizottság. # Megsemmisítés iránti kereset - 92/43/EGK irányelv - A természetes élőhelyek, valamint a vadon élő állatok és növények védelme - 2009/95/EK határozat - A mediterrán biogeográfiai régió közösségi jelentőségű természeti területeit tartalmazó jegyzék - Gibraltári felségvizeknek és nyílt tengeri területeknek az »Estrecho oriental« elnevezésű közösségi jelentőségű természeti területbe való belefoglalása - Részleges megsemmisítés - Elválaszthatatlanság - Elfogadhatatlanság. # T-176/09. sz. ügy

A Törvényszék (hetedik tanács) 2011. május 24‑i végzése – Government of Gibraltar kontra Bizottság
      (T‑176/09. sz. ügy)
      „Megsemmisítés iránti kereset – 92/43/EGK irányelv – A természetes élőhelyek, valamint a vadon élő állatok és növények védelme – 2009/95/EK határozat – A mediterrán biogeográfiai régió közösségi jelentőségű természeti területeit tartalmazó jegyzék – Gibraltári felségvizeknek és nyílt tengeri területeknek az »Estrecho oriental« elnevezésű közösségi jelentőségű természeti
         területbe való belefoglalása – Részleges megsemmisítés – Elválaszthatatlanság – Elfogadhatatlanság”
      
      1.                     Megsemmisítés iránti kereset – Tárgy – Részleges megsemmisítés – Feltétel – A vitatott rendelkezések elválasztható jellege
            – Valamely közösségi jelentőségű természeti terület területét megnövelő bizottsági határozat rendelkezései – A határozat lényegének
            módosulásával járó megsemmisítés – Elfogadhatatlanság (EK 230. cikk; 92/43 tanácsi irányelv; 2009/95 bizottsági határozat)
            (vö. 34., 37–42. pont)
      2.                     Eljárás – A keresetek elfogadhatósága – A keresetlevél benyújtásának időpontjában fennálló helyzet alapján történő értékelés
            – Elfogadhatatlan kereset – A megtámadott határozat helyébe az eljárás folyamán lépő határozat – A kereset elfogadhatóságának
            értékelésére gyakorolt hatás hiánya (vö. 47–49. pont)
      Tárgy
      
         
               A 92/43/EGK tanácsi irányelv értelmében a mediterrán biogeográfiai régió közösségi jelentőségű természeti területeit tartalmazó,
                  második alkalommal frissített jegyzék elfogadásáról szóló, 2008. december 12‑i 2009/95/EK bizottsági határozat (HL 2009. L 43.,
                  393. o.) annyiban történő részleges megsemmisítése iránti kérelem, amennyiben az az „Estrecho oriental” elnevezésű természeti
                  területet (ES6120032) kiterjeszti Gibraltár felségvizeire (az UKGIB0002 természeti területen belüli és kívüli területek),
                  illetve nyílt tengeri területekre.
               
            Rendelkező rész
      1)         A Törvényszék a keresetet mint elfogadhatatlant elutasítja.
      2)         A Törvényszék a Government of Gibraltart arra kötelezi, hogy a saját költségein felül viselje az Európai Bizottság részéről
         felmerült költségeket.
      
      3)         A Spanyol Királyság, valamint Nagy‑Britannia és Észak‑Írország Egyesült Királysága maguk viselik saját költségeiket.